Flystyrtet er i italienske medier omtalt som '''Usticamassakren''' ('''"Strage di Ustica"''') efter den lille ø Ustica nær det sted, hvor flyet styrtede ned. Flystyrtet ledte til en lang række undersøgelser, retssager og beskyldninger, og er i dag fortsat omgærdet af mystik og en række [[konspirationsteori]]er. Den tidligere [[Italiens præsidenter|italienske præsident]] [[Francesco Cossiga]] angav årsagen til flystyrtet som værende et [[missil]] affyret af et fly fra [[Frankrigs flåde]] på trods af, at en rapport i 1994 afviste denne mulighed. Den 23. januar 2013 udtalte [[Italien]]s højeste straffedomstol, at det var "helt åbenbart", at flyet var blev skud ned af et missil.<ref name="washingtonpost.com">{{Cite news |title=Italian court: Missile caused 1980 Mediterranean plane crash; Italy must pay compensation |agency=[[Associated Press]] |date=23. januar 2013 |newspaper=[[The Washington Post]] |url=http://www.washingtonpost.com/world/europe/italian-court-missile-caused-1980-mediterranean-plane-crash-italy-must-pay-compensation/2013/01/28/8337ede8-6976-11e2-9a0b-db931670f35d_story.html |access-date= 6. maj 2015 |archive-date=30. november 2018 |archive-url=https://web.archive.org/web/20181130092826/https://www.washingtonpost.com/world/europe/italian-court-missile-caused-1980-mediterranean-plane-crash-italy-must-pay-compensation/2013/01/28/8337ede8-6976-11e2-9a0b-db931670f35d_story.html |url-status=dead }}</ref> Undersøgelser af flyets vrag har fået efterforskere til at konkludere, at flyet styrtede ned som følge af en bombe ombord.
Historie